

**XIX НАЦИОНАЛЕН ФЕСТИВАЛ ЗА МЛАДИ ИЗПЪЛНИТЕЛИ НА**

**БЪЛГАРСКА ПАТРИОТИЧНА ПЕСЕН**

**„РОДОЛЮБИE”**

**ПАНАГЮРИЩЕ, 2024**

*Фестивалът се посвещава*

*на 185- тата годишнина от рождението на Нешо Бончев*

 *и 135-тата годишнина от рождението на Захари Стоянов*

***Организатори:***

**Община Панагюрище и Център за подкрепа за личностно развитие - Панагюрище.**

***Дата и място на провеждане:***

**20 – 21 април 2024 година, Театър Дом – паметник, град Панагюрище.**

**Конкурсът е включен в Националния календар за изявите по интереси на МОН за 2023/2024 година.**

***Цели на фестивала:***

Разпалване на родолюбиви чувства, издигане на националното самочувствие и самосъзнание, популяризиране на българската песен с патриотична насоченост, откриване и изява на млади таланти в певческото изпълнителско изкуство.

**РЕГЛАМЕНТ**

**І. УСЛОВИЯ ЗА УЧАСТИЕ**

1. Фестивалът има конкурсен характер.

2. В конкурсната програма на фестивала могат да участват индивидуални изпълнители, дуети и певчески формации до 15 души, разделени в четири възрастови групи:

I възрастова група – І - ІV клас;

II възрастова група – V – VIIІ клас;

III възрастова група – ІХ - ХІІ клас.

**Забележка:**

 ***Възрастта при вокалните формации се определя от най-възрастния участник.***

3. В конкурсната програма индивидуалните изпълнители и вокалните формации участват с две песни /допускат се и авторски песни с фолклорно звучене/. Първата песен задължително трябва да бъде с патриотично съдържание /за родината, за семейството, за родната природа/. Втората песен може да бъде патриотична или забавна. Времетраене - ДО З, 30 МИНУТИ за една песен. Стилът на песните да бъде близък до оригинала и съобразен с целите на фестивала. По преценка на журито втората песен може да бъде прекъсвана.

4. Двете песни се представят една след друга, а резултатите от гласуването на журито се обявяват след приключване на конкурсната програма за всяка възрастова група.

5. Съпровод:

А: Инструментален съпровод на живо;

Б: Качествен инструментал -  *НЕ СЕ ДОПУСКА ДОПЪЛНИТЕЛНИТЕ ГЛАСОВЕ ДА ПОВТАРЯТ ОСНОВНАТА МЕЛОДИЯ;*

В: Без съпровод /акапелно/

6. *Инструменталните съпроводи на заявените песни трябва да бъдат надписани (име и фамилия- заглавие на песен) и изпратени на e-mail:* *rodolybie\_pan@abv.bg* *до 31.03.2024 година.*

*По време на конкурса НЕ се правят промени.*

Организаторите не носят отговорност за неуредени авторски права на участниците. Песни, при които в инструментала се дублира основната мелодия или глас ще бъдат декласирани.

**ІІ. ЖУРИРАНЕ НА ФЕСТИВАЛА**

1. Професионално жури;

2. Детско жури.

***Критерии за оценка:***

1. Подбор на репертоара, съобразно възрастта;

2. Интонация, вокална техника и художественост на изпълнението;

3. Сценична реализация - артистичност, хореография, костюми.

**ІІІ. НАГРАДИ**

1. Специална награда на национален фестивал „Родолюбие” – статуетка „ЖИВИЯТ ПЛАМЪК” и парична награда;

2. Диплом, медали и купи за индивидуалните изпълнители и формации за I, II, III място за всяка възрастова група;

3. Награда на Община Панагюрище;

4. Награда на детското жури;

5. Награда за музикален ръководител на името на Анна Главчева /изявен учител по музика от град Панагюрище/;

 6. Награда за сценична реализация;

 7. Награди на институции, фондации, предприятия, фирми и други;

 8. Носителят на наградата „Живият пламък” участва в рекламните материали за следващата година, няма право да участва в следващото издание на фестивала.

 Организаторите си запазват право за всякакъв вид документиране, излъчване, филмиране и разпространение на материала, без да заплащат право и обезщетения. Записи от фестивала ще бъдат излъчвани по местната, областни и национални телевизии.

 Пътните, храната и нощувките са за сметка на участниците.

**ІV. УЧАСТНИЦИТЕ ВЪВ ФЕСТИВАЛА НЕ ЗАПЛАЩАТ ТАКСА ЗА УЧАСТИЕ.**

**V. ЗАЯВКИ ЗА УЧАСТИЕ СЕ ПРИЕМАТ ДО** *до 31.03.2024 година.*

**ГОДИНА на e-mail:** **rodolybie\_pan@abv.bg**

*Справки и допълнителна информация на телефони:*

GSM: 0889 439967;

е-mail: rodolybie\_pan@abv.bg